《运司园亭·水阁》
宋代·杜敏求

方池导流水，横阁上寻丈。
晨曦夜月光，罩影相滉漾。
游鱼时出没，飞鸥亦下上。
终朝倚栏杆，不见有风浪。

作者简介：（1039—1101）宋眉州青神人，字趣翁，一字拙翁。七岁能诗，有“农夫苦相问，燮理是何人”之句。仁宗嘉祐六年进士。授简州司理参军。历知什邡县，除成都府教授、太学博士，官终潼州府路提点刑狱。有文集。